הוועדה המשותפת לוועדת הכלכלה ולוועדת הפנים והגנת הסביבה לדיון בהצעת חוק תאגידי מים וביוב, כנסת 20, פרוטוקול מספר 1, 2017-03-21 14:00

דוד ביטן: שלום לכולם, אני מתכבד לפתוח את הישיבה בנושא הצעת חוק תאגידי מים וביוב (תיקון - צמצום מספר תאגידי המים והביוב), התשע"ז-2016, פ/3523/20, הצעת חברי הכנסת איציק שמולי, יואב קיש, ענת ברקו, אמיר אוחנה ואברהם נגוסה; והצעת חוק תאגידי מים וביוב (תיקון - צמצום מספר תאגידי המים והביוב), התשע"ז-2016, פ/3626/20, הצעת חבר הכנסת אורן אסף חזן.

דוד ביטן: מדובר בהצעת חוק כללית, לא יתקבלו פה החלטות היום.

דוד ביטן: מי שרוצה לדבר – שידבר.

דוד ביטן: כל הישיבה היא שעה אז כולם לקצר.

דוד ביטן: איציק שמולי, תתחיל להציג, קצר אם אפשר.

איציק שמולי: קצר מאוד.

איציק שמולי: תודה רבה.

איציק שמולי: אדוני היושב-ראש, אנחנו מקדמים את הצעת החוק הזאת מתוך הנחה מאוד מאוד בסיסית שבאה ואומרת שנכון, יש הרבה תחלואים במשק המים, צריך לפתור אותם, ואיפה שאתה לא זורק אבן אתה יכול לפתור משהו, אבל אחת הרעות החולות טמונה במספר התאגידים, ואני מרשה לעצמי לומר, גם באופן התפקוד שלהם בחלק מהמקרים.

איציק שמולי: אין אח ורע למצב, אדוני היושב-ראש, שבו יש 60 תאגידי מים במדינה אחת שנותנים שירותי מים וביוב.

איציק שמולי: אין לזה שום הצדקה ואנחנו חושבים שחלק גדול מעלות האחזקה של התאגידים מגולגל לתוך התעריף שהצרכן משלם.

איציק שמולי: זה נכון שאת התעריף, כפי שמקפידים לומר ולהדגיש, לא קובעים התאגידים, אבל כשאתה מחזיק 60 מנגנונים, ואתה אומר פה בכנסת ישיבה אחר ישיבה: משק המים הוא משק כספי סגור – זה מה שאומרת רשות המים – אז ברור שאתה צריך להביא בחשבון את עלות האחזקה שלהם.

איציק שמולי: אני אגיד לכם מה הפתרון המיטבי מבחינתנו.

איתן כבל: חברים, יש לנו זמן קצר.

איתן כבל: איציק, בבקשה, תמשיך.

איציק שמולי: אדוני היושב-ראש, כפי שאמרתי, אנחנו יוצאים מתוך נקודת הנחה שמספר התאגידים הוא מספר מוגזם, הוא מספר מנופח, שמביא, בין השאר, לעליה במחיר שאותו משלם הצרכן.

איציק שמולי: עם זאת, אני בא ואומר כאן, הצעת החוק המקורית דיברה על כך שהרשויות המקומיות יקלטו בחזרה את ניהול משק המים לתוכן במשק כספי סגור, כי אם לשים את היד על הלב, אדוני יושב-ראש מרכז השלטון המקומי, היתה סיבה למה אז העבירו את זה לתאגידים.

<חיים ביבס: נכון.

איציק שמולי: והיום אפשר להחזיר את זה, מבחינתי – ואני חושב שיש פה עוד חברי כנסת שיתמכו בהצעה הזאת – לקחת את משק המים תחת תנאים מסוימים, להחזיר אותו לניהול של הרשות המקומית במשק כספי סגור, לפי קריטריונים שתקבע רשות המים.

איציק שמולי: זו הצעה שאני חושב שראוי לדון, אדוני היושב-ראש, כאן, במהלך הדיונים בוועדה.

איציק שמולי: במקביל, ההצעה שכרגע הסכימה ועדת השרים להעביר בתוך הנוסח מדברת על תאגוד אזורי, שיש לו גם את המורכבויות שלו.

איציק שמולי: כך או אחרת, מספר תאגידי המים חייב חייב להצטמצם.

איציק שמולי: אנחנו מעדיפים ללכת לפתרון, אני כיוזם, מעדיף בהחלט ללכת לפתרון של ניהול משק המים בתוך הרשות המקומית, אם היא מוכיחה עמידה בקריטריונים מסוימים והיא מנהלת את כל העסק במשק כספי סגור.

איציק שמולי: זה אומר שמה שנכנס למים ולביוב נשאר במים וביוב ולא הולך לבמות ביום העצמאות וכל מיני דברים כאלה.

איציק שמולי: אם זה קורה, אני חושב שאפשר ללכת עם זה.

איציק שמולי: תודה רבה.

איתן כבל: תודה, אדוני.

איתן כבל: אורן חזן, בבקשה, בקצרה.

אורן אסף חזן: אדוני היושב-ראש, כמה פעמים בהקשר של תאגידי מים, משק המים בישראל, שמענו את הביטוי "הגיעו מים עד נפש"?

אורן אסף חזן: אני חושב שאין כמעט אף אחד מכל 120 חברי הכנסת, מראש הממשלה ועד לאחרון הח"כים, שלא מבין שיש פה רעה חולה שצריך לסגור אותה.

אורן אסף חזן: הצעת החוק המקורית שאני הגשתי ורציתי לקדם דיברה על דבר פשוט – לבטל את תאגידי המים.

אורן אסף חזן: אין להם פשוט מקום.

אורן אסף חזן: לא רק בגלל המחירים, לא רק בגלל השחיתות, אלא בגלל המכלול שמשלב בין שני הדברים שנופלים בסוף על הכתפיים של האזרח.

אורן אסף חזן: התהליך הזה שבו מים שמגיעים עד ליישוב עולים "איקס", וברגע שהאזרח פותח את הברז, כמו מכונת מזל שמשלשלת מטבעות, המים האלה מתחילים לתקתק בחשבונית, צריך להיעצר.

אורן אסף חזן: הסיבה שהסכמתי להתפשר ולהגיש חוק מוסכם במתכונת הנוכחית היתה תוך אמירה של מספר שרים גם בוועדה: תביאו את החוק כמו שהוא כדי שבוועדה אנחנו נגרום לביטול תאגידי המים.

אורן אסף חזן: הדבר היחיד שיביא לפתרון אמיתי ומשמעותי, שפעם אחת ילחם בשחיתות – וחבר'ה, אני אומר לכם, גם בתור חבר במפלגת השלטון שמכיר חברים מפלגה אחרת, לא חשוב שמות, השארנו אותם מאחור, קדימה, שקיבלו במה מרכזית בתוך תאגידי המים, אפרופו במות.

אורן אסף חזן: ולא רק זה, העול שנופל על כתפיים, המחירים המופקעים, חוסר השוויון, חוסר ההתמודדות.

אורן אסף חזן: שימו לב לדבר פשוט, אם מחר בבוקר – לא צריך לעשות הרבה – נעתיק את התאגידים ונעביר את הניהול ואת האחריות לרשויות, אוטומטית, עוד לא עשינו כלום, המע"מ יורד.

אורן אסף חזן: כבר המחירים יורדים בצורה משמעותית, שלהרבה מאוד אנשים שאין להם פה ייצוג, שלא זכו להגיע לשבת בוועדה, שיושבים בבית ואולי גם אין להם טלוויזיה בבית לראות מה שקורה כאן, זה משמעותי.

אורן אסף חזן: אני לא אהיה קיצוני אם אני אגיד לכם שזה עניין של חיים ומוות.

אורן אסף חזן: אני אומר, היום זה דיון ראשון אבל צריכה לצאת מהדיון הזה אמירה אחת ברורה – צריך לבטל לחלוטין את כל תאגידי המים.

אורן אסף חזן: אני אומר לך דבר אחד אחרון, היושב-ראש, ואני בטוח שעם הניסיון שלך, ממרום גילך ומקומך, תסכים אתי שאם נצמצם אותם שום דבר לא באמת ישתנה.

אורן אסף חזן: כלום.

אורן אסף חזן: דיווידנדים ימשיכו להיות מחולקים, אוסף ועושק של הקופה ציבורית ימשיך, השחיתות תמשיך לחגוג, אז במקום מפקח אחד באותו תאגיד – כי יש 60 תאגידים – יבקשו 60 מפקחים בתאגיד אחד והמתמטיקה פשוטה.

אורן אסף חזן: אנחנו צריכים לבטל לחלוטין את תאגידי המים.

איתן כבל: תודה.

איתן כבל: יש כאן אורחים ויש כאן גם מציעים, אני אאפשר לך, אדוני, ראש וראשון כמובן, כדי שתינתן ההתייחסות, וגם אם ראש עיריית ראשון-לציון, חברי, ירצה, אז בוודאי אנחנו נאפשר.

איתן כבל: סגן השר מזוז, בבקשה, ולאחריו אכרם חסון.

ירון מזוז: צהרים טובים לכולם.

ירון מזוז: כידוע לכולם, אני הגעתי מהתחום המוניציפלי, מהרשויות, ואני קצת מבין, ומנסה להבין עוד, את נושא תאגידי המים.

ירון מזוז: אני, עקרונית, בעד לעצור את קרטל תאגידי המים במדינת ישראל – ואם אני אומר "קרטל" אני יודע מה אני אומר.

<משה ארז: זה ארגון פשע, מה זה "קרטל"?

ירון מזוז: זה ארגון פשע כמעט.

ירון מזוז: זה חופף לארגון פשע, כן.

ירון מזוז: כי אם בן אדם מקבל 23,000 שקל מים והוא נמצא בבית יומיים, הוא חודש בארצות-הברית, ותגיד לך מנהלת התאגיד - - -

<משה ארז: אז היה לו פיצוץ והוא בארצות הברית.

ירון מזוז: היה לו פיצוץ ובסוף שולחים לו חברת גבייה – ששם באמת זה הקרטל – ומאלצים אותו לשלם את ה-23,000 האלה.

ירון מזוז: אם אתה רוצה לראות אני מוכן להראות לך את זה פיזית בניירת, בכל מה שצריך.

<אליהו יצחק: לא צריך להראות, אנחנו פה.

איתן כבל: אתה ותיק בוועדה, פה לא מפריעים, אני אוציא אותך.

איתן כבל: חברים, נא לא להפריע.

איתן כבל: זה לא פינג-פונג.

איתן כבל: כל אחד מגיע לכאן עם העמדות שלו על דעתו.

איתן כבל: תתפלא, אחרי שתדבר, כמה לא יסכימו אתך.

ירון מזוז: מי אתה?

<משה ארז: משה ארז מהוד השרון, 30 שנה חבר מועצה, סגן ראש עיר ויושב-ראש - - -

אורן אסף חזן: אמרת לי 25 שנה, מאיפה באו עוד 5?

אורן אסף חזן: אמרת לי הרגע 25 שנה.

<משה ארז: 25 שנים יושב-ראש.

ירון מזוז: אורן, אל תעזור לי, אני יודע להסתדר לבד.

איתן כבל: בבקשה.

ירון מזוז: מים זה משאב לאומי של תושבי מדינת ישראל.

ירון מזוז: מי שיפגע זו האוכלוסייה החלש שאין לה פה.

ירון מזוז: לא צריך תאגידים בכלל.

ירון מזוז: בשביל מה יש ראש עיר נבחר – בשביל להפריט את העיר?

ירון מזוז: להביא חברת אבטחה, חברת ניקיון, חברת שמירה, תאגידי מים, תאגיד כזה ותאגיד כזה?

ירון מזוז: למה?

ירון מזוז: מי שהולך להיבחר לרשות העיר צריך לדעת שהוא צריך לטפל בכל הנושאים האלה.

ירון מזוז: צריך לדעת ולא לבוא ולהפריט את כל העיר ולהגיד אני אבדאי.

<חיים ביבס: סליחה, מי שקיבל את ההחלטה הזאת זה אתם בכנסת, לא השלטון המקומי, אז תתייחס לכנסת ותתקנו את זה.

ירון מזוז: ואנחנו נבטל אותה.

אורן אסף חזן: אנחנו מתקנים אותה, ביבס.

<חיים ביבס: אל תבואו לרשויות המקומיות.

אורן אסף חזן: לא, חלילה.

ירון מזוז: זאת החלטה שקמה, תאגידי המים - - -

<חיים ביבס: הוא גם עשה את הטעות וגם בא אלינו בטענות.

אורן אסף חזן: לכם זה טוב, הרשויות צריכות להיות הראשונות - - -

ירון מזוז: אני אומר בלב חפץ, תאגידי המים האלה מושחתים - - -

איתן כבל: חברים, אני רוצה להזכיר, זאת לא ישיבת סיעת הליכוד, זה דיון בוועדת הכלכלה - - -

יואב קיש: ועדה משותפת.

יואב קיש: אני שמח לראות שאתה בראשות הוועדה היום למרות הדיונים שהיו לנו בעניין.

ירון מזוז: חברים, אם החליטו לצמצם את מספר התאגידים ל-11 אז כבר אפשר לבטל אותם בכלל.

ירון מזוז: כל רשות צריכה לקחת את נושא המים עליה.

ירון מזוז: שלא יקימו לנו עירייה בתוך עירייה, בתוך עירייה, בתוך עירייה.

ירון מזוז: אנחנו מכירים את זה, אנחנו באנו מהרשויות.

ירון מזוז: אני באתי מהמוניציפלי ואני יודע איך כל הדבר הזה מתנהל.

ירון מזוז: לי אי אפשר למכור סיפורים ובמיוחד לא בנושא תאגידי המים.

ירון מזוז: מים באים בששון ולא בממון.

ירון מזוז: עושים פה קופון, ואני לא מתבייש להגיד את זה, ואני מוכן להתעמת עם כל אחד שיושב פה בנושא תאגידי המים.

ירון מזוז: אף אחד לא יעשה עושק על הגב של אזרחי מדינת ישראל.

ירון מזוז: אני כבר מספר שנים נלחם בנושא תאגידי המים, עוד כשהייתי חבר מועצה והגעתי לכאן כשהיתה יושבת ועדת הפנים מירי רגב, נלחמתי והצלחתי.

ירון מזוז: הבאתי ניצולי שואה מהאזור שאני מתגורר בו שהיו מקבלים בהתחלה אלפי שקלים חשבון מים.

ירון מזוז: הגעתי אתם לפה, היה ישראל ענב אחד, אני חושב שבגללי הוא התפטר, אותו יום, המעמד הזה.

ירון מזוז: הוא שאל ניצולת שואה בת 80, הבאתי אותה לפה: תגידי, יש לך בריכה בבית?

ירון מזוז: אנשים איבדו את הפרופורציות בנושא תאגידי המים.

ירון מזוז: כמשנה לראש עיריית קריית ביאליק היתה לי הזכות למנות דירקטורים בתאגידים אבל לא עשיתי את זה.

ירון מזוז: אני לא מאמין בתאגידים, ובמיוחד לא בתאגידי המים, כי בסוף מי שנופל פה זה האזרח הקטן שאין לו איך לגמור את החודש, אין לו מה לאכול והוא מתברבר עם התאגיד הזה.

ירון מזוז: אני רוצה להגיד לכם, לפני כחודש, בכנסת, העלה דודי אמסלם – ואני מעריך את זה שהוא העלה – את הסיפור של משלמי המים בנושא הקיבוצים והמושבים, שגם שם היה קרטל, והצלחנו עכשיו להביא לכך שמחירי המים בקיבוצים ובמושבים יהיו אותו סכום ולא יהיה מישהו מלמעלה שיעשה עלינו צל.

ירון מזוז: חיים, אני באמת פונה אליך, אני חושב שיש לבטל את התאגידים.

ירון מזוז: גם אם אני אמרתי משהו שכואב פה, אני מעריץ אותך - - -

אורן אסף חזן: אבל הוא בעד.

<חיים ביבס: אני שמח שסוף כל סוף, אחרי 4 שנים של דיונים, התפכחתם.

<חיים ביבס: אני שמח.

ירון מזוז: אני מעריך אותך ואת העשייה שאתה עושה אבל אני אומר שצריך לבטל אותם.

איתן כבל: תודה, אדוני סגן השר.

ירון מזוז: ועוד משהו קטן, ברשותך – אני מרשה לעצמי היום להתפרץ בדלת הפתוחה 0 יש את תאגיד המים בקריית ביאליק, התאגיד הזה עולה מאות-אלפי שקלים בחודש.

<חיים ביבס: תסגור אותו.

ירון מזוז: אני הלכתי למעלות-תרשיחא, יש את תאגיד "מעיינות זיו", 42,000 תושבים מול 42,000 תושבים – שם עולה 250,000-200,000 שקל בחודש להפעיל את כל התאגיד, אצלנו 600,000-700,000, למה?

<חיים ביבס: אז אתה מסכים עם רשות המים, צריך לאחד תאגידים.

אורן אסף חזן: צריך לסגור אותם, לא לאחד, לסגור.

ירון מזוז: אני רק אומר לך באיזה פרופורציות זה נמצא.

ירון מזוז: נתתי לך דוגמה.

איתן כבל: תודה לסגן השר מזוז.

איתן כבל: אדוני, יושב-ראש מרכז השלטון המקומי, חברי חיים ביבס, בבקשה.

<חיים ביבס: חברים, א', אני מברך על הדיון הזה.

<חיים ביבס: אנחנו היינו פה לפני, כמדומני, 3 שנים, עם יושב-ראש ועדת הפנים, מירי רגב, ואז כולם היו נגדנו, כל הכנסת היתה נגדנו, אני שמח על כך שחברי הכנסת התפכחו.

<חיים ביבס: למרות שאז הגענו להסכמה שעד ינואר 19 יש הקפאת מצב ולא זזים לשום מקום, הלכו רשות המים, יחד עם גורמים אינטרסנטיים באוצר, על מנת לנסות בדלת האחורית לחזור חזרה להצעה שתכליתה בעצם להפוך את זה ל-11 תאגידים.

<חיים ביבס: תשוו לעצמכם שהיום אתם מתלוננים על השירותים של התאגידים – למרות שבחלק מהדברים יש לי גם הרבה דברים טובים לומר על השירות – אבל תחשבו שאתם עוברים ל-11 תאגידים שהתושבים של מודיעין צריכים לקבל שירות מראשון.

<חיים ביבס: תתקשר לראשון שישלחו מישהו כדי שיטפל בצינור.

<חיים ביבס: זו בדיחה עלובה שמי שלא מבין שלטון מקומי לא מבין איך המשק הזה עובד ולא מבין בכלל איך זה מתנהל.

איתן כבל: אבל זה יכול להיות התחלה לאיחוד רשויות.

<חיים ביבס: עכשיו למען הגילוי הנאות, אדוני היושב-ראש – הרשויות המקומיות לא התנהלו נכון אז, כאשר החזיקו את המים, אדוני היושב-ראש, לא התנהלו נכון כאשר החזיקו את המים, לא טיפלו בצנרת - - -

אורן אסף חזן: לא מטפלים רעה חולה ברעה מקולקלת.

<חיים ביבס: לא טיפלו בשום דבר ושילמו ל"מקורות" – בחלק מהמקומות גם לא שילמו ל"מקורות" – ולקחו את הכסף להשקיע בדברים אחרים.

דוד ביטן: אדוני היושב-ראש, סיפרתי על התהליך שבסופו של דבר רשויות שלא התנהלו נכון ובאו והקימו תאגידים.

דוד ביטן: הרשויות הלכו, התייעלו – אלא מה קרה?

דוד ביטן: נוצר מצב אבסורד, שרשויות שבלאו הכי התנהלו נכון, כמו ראשון, כמו מודיעין, כמו עוד רשויות אחרות, הקימו תאגיד, עבדו על פי חוק – אנחנו יודעים שאתם מחוקקים חוק, אנחנו מקיימים אותו כהלכתו למרות שאנחנו אומרים בצורה מאוד ברורה שאנחנו נגד זה, אבל אנחנו צריכים לשמור על החוק והלכנו לתהליך.

דוד ביטן: אבל נוצר מצב אבסורד שאותן רשויות שבגללן הקימו את התאגידים, 39 רשויות – רשות המים והממונה על התאגידים לא איגדו אותם.

דוד ביטן: ג'סר א-זרקא, שצריכים תאגיד, לא קיבלו תאגיד – למה?

דוד ביטן: מה פתאום, הם לא מספיק טובים.

דוד ביטן: אין להם מספיק כסף.

עבד אל חכים חאג' יחיא: לא רוצים אותם.

<חיים ביבס: שם היה צריך להשקיע את הכסף, אלא מה רוצים?

<חיים ביבס: כמו קרן הניקיון, רצו להקים משהו, האוצר רוצה את הכסף כדי שדרך זה יסבסדו את ההקמה של מכון ההתפלה, של כל הדברים.

<חיים ביבס: היום אנחנו נמצאים במצב שיש אבסורד כי אנחנו חסכנו הרבה מאוד כסף – אנחנו הרשויות, לא התאגידים, דרך אגב – סגרנו את הברזים, בחורף לא משקים, חסכנו מיליונים, מאיפה אתם חושבים פתאום הרווחים?

<חיים ביבס: הרווחים נובעים מתוך זה שאנחנו באנו והתייעלנו.

<חיים ביבס: אנחנו אמרנו מראש – ראיתי את הטבלה שפרסמו – אנחנו התייעלנו, אנחנו מנהלים נכון את הדברים, מה קרה?

<חיים ביבס: באים אומרים: לא, עכשיו, בגלל שהתנהלת נכון, בוא ניקח את הכסף שלך ונשים אותו בקופה הצדדית של האוצר.

<חיים ביבס: לא, רבותי, תושבי מודיעין, ראשון ואף תושב הוא לא הקופה הסודית של אף אחד אחר.

<חיים ביבס: הגיע הזמן להחזיר.

<חיים ביבס: מי שמתנהל נכון – משק מים סגור בתוך הרשות.

<חיים ביבס: אני יודע לנהל את זה יותר טוב מכול אחד אחר.

<חיים ביבס: יותר טוב מרשות המים, מהממונה על התאגידים, יותר מכול אחד אחר אני יודע לנהל את זה.

<חיים ביבס: יש רשויות שלא יודעות להתנהל נכון.

<חיים ביבס: תלכו לתוך תאגיד, תאגדו מה שנקרא "תאגידים אזוריים".

<חיים ביבס: בתוך זה, רשות שלא יודעת להתנהל, תנהלו אותה ברמה כזאת שבסופו של דבר תהיה התנהלות.

<חיים ביבס: אבל רשות שיודעת להתנהל לבד – למה אני צריך להקים תאגיד?

<חיים ביבס: אז מה קרה?

<חיים ביבס: יצאו בפרסום לפני שבועיים, ראיתי, את הרשויות שמרוויחות.

<חיים ביבס: מה זאת אומרת "מרוויחות"?

<חיים ביבס: אני מרוויח כי אני התייעלתי.

<חיים ביבס: אני הפכתי את זה לדבר הטוב ביותר והמדינה אומרת: בוא נעניש אתכם.

<חיים ביבס: אנחנו רוצים לסגור את זה.

<חיים ביבס: הכסף הזה לא ילך לשום קופה.

<חיים ביבס: אני בעד להחזיר אותו לתושבים ולא לשום דבר אחר.

<חיים ביבס: לסגור את התאגידים, את העובדים לקלוט חזרה בתוך העיריות, לא לפטר אותם.

<חיים ביבס: זה לא תאגיד השידור, לא רשות השידור ולא שום דבר.

<חיים ביבס: להחזיר אותם פנימה, שיעבדו בתוך הרשויות עצמן, יהיו עובדי עירייה.

<חיים ביבס: לקלוט אותם חזרה, יטפלו בתוך הרשות, יעשו את כל מה שצריך ואת כל החיסכון נשקיע חזרה בתושבים בלבד, לא באף אחד אחר.

ירון מזוז: נכון, נכון.

<חיים ביבס: זה הרעיון שלנו.

<חיים ביבס: אנחנו באנו בידיים נקיות משום שלמרות שהכנסת הקודמת כפתה עלינו לקבל את ההסכם, להיכנס פנימה ולהיות בהסדר, אמרנו: אנחנו מקבלים על עצמנו, למרות שהתושבים כעסו עלינו, עד ה-1 בינואר 2019 להיות בהקפאת מצב.

<חיים ביבס: אנחנו נמצאים היום במצב שאני אומר לך, אדוני היושב-ראש, יש שלושה מודלים: יש מודל אחד שרשויות יעילות יחזרו למשק סגור, רשויות שלא יודעות להתנהל יהפכו להיות בתאגיד אזורי - - -

דוד ביטן: ביבס, יהיה דיון נפרד לראשי רשויות, תגידו את עמדתכם, עזוב.

דוד ביטן: אנחנו רק עשינו דיון קטנצ'יק והתחלתי.

<חיים ביבס: דוד, אבל בדבר הכי חשוב קטעת אותי, כי באים ומציגים שכל המנגנונים האלה שמחזיקים זה סכומי עתק של כסף.

<חיים ביבס: כל המנגנון הזה, של כל התאגידים ביחד, תהפוך אותם ל-10-11 תאגידים, זה 1.3% בהפחתה של המים.

<חיים ביבס: זה בלוף, בלוף גדול, כי רק הכסף שהם לוקחים עבור ההתפלה זה עשרות אחוזים לעומת הדבר הזה.

דוד ביטן: חיכיתי שתגיד את זה, לא אמרת.

דוד ביטן: אכרם חסון, בבקשה.

אכרם חסון: אדוני היושב-ראש, חברי, צהרים טובים.

אכרם חסון: דוד ביטן, אני משוכנע שאתה צריך להוביל, כיושב-ראש הקואליציה, לביטול תאגידי המים, כי ההחלטה הזאת שהיתה בעבר היא פשע על אזרחי מדינת ישראל מכול העדות, מכול המקומות.

אכרם חסון: אני, ב-2004, הייתי ראש עיר ומשרד הפנים ביקש ממני להיכנס, הלכתי כמו ילד טוב ללמוד מה החוק אומר ומה התנאים שנותנים לתושבים, הלכתי לעיר יבנה, אחרי ששמעתי את ראש העיר, שמתחרט על הדקה שנכנס לתאגיד המים, החלטתי שלא נכנסים ומאז ועד היום דלית אל כרמל לא נכנסה.

אכרם חסון: אני רוצה להגיד לך, כשהקימו את התאגידים לקחו אגרה, 162 שקל פר מטר, לא שאלו אם אני בסוציו-אקונומי 1 או 2, כך שאני הייתי צריך לשלם כמו הרצליה פיתוח וכמו כל המקומות הכי מבוססים כאשר כולנו חיים ממשכורת אחת.

אכרם חסון: מה שנעשה – אני בדקתי ואני אומר לך נתונים שלי – היו לי 7 עובדי משק מים בעיריית עיר הכרמל, קיבלו 47,000 שקל משכורת חודשית כולם יחד.

אכרם חסון: מנכ"ל תאגיד היום, עם התנאים, מקבל פי שניים מכול העובדים שהיו לי בעירייה.

אכרם חסון: חברים, תספרו סיפורים למישהו שלא בדק.

אכרם חסון: אני איש שטח.

אכרם חסון: אני לא ילד שבא לעשות פוליטיקה כאן.

אכרם חסון: אני מהמתנגדים הקשים.

אכרם חסון: אני הפגנתי עם תושבי כסרא, הפגנתי עם תושבי ירכא, הפגנתי עם תושבי עוספיא ואני מפגין עם כל ישוב יהודי שהוא נגד התאגיד.

אכרם חסון: התאגיד הזה עשק את האזרח הפשוט.

אכרם חסון: החבר'ה האלה העלו את מחירי המים.

אכרם חסון: במקומות ששילמו בשנת 2004-2005 – היום משלמים 300% יותר במחיר המים.

אכרם חסון: אני לקחתי את הישוב ירכא – ואני רוצה שתשמע, דוד, זה חשוב שאתה גם תבדוק את הדברים – כדי להקים 1,000 מטר איסוכרית בכפר ירכא זה עולה 130,000 שקל, רק האגרה לתאגיד שם ביקשו 162,000 שקל.

אכרם חסון: בלי היתר בניה, בלי כלום.

אכרם חסון: מי יכול לשלם את הכספים האלה?

אכרם חסון: למה לתאגידים יש כל כך הרבה כסף?

אכרם חסון: אמר כאן ידידי חזן, ברגע שאתה מבטל את התאגיד, 17% יורד מע"מ, זה קודם כל ועוד לא עשינו שום דבר.

ירון מזוז: זה כלום.

אכרם חסון: לפני ארבעה ימים – תרשמו, תבדקו את הדברים, יש לכם גם אנשים כאן מהאזור שלי – ראש מועצת - - -

דוד ביטן: המע"מ ירד כבר.

אכרם חסון: דוד, חכה שנייה, בוא תשמע עוד דבר.

ירון מזוז: דוד, אני מכיר את זה.

אורן אסף חזן: מה זה המע"מ ירד?

אורן אסף חזן: אל תבלבל את המוח.

אורן אסף חזן: למה אתה אומר שהמע"מ ירד?

אורן אסף חזן: אף פעם לא ירד.

אכרם חסון: לא ירד, המע"מ עוד לא ירד.

דוד ביטן: הוא כן.

אורן אסף חזן: רוצים לעבוד עלינו פה?

אורן אסף חזן: אתה מדבר שטויות, איפה ירד?

דוד ביטן: ירד.

אכרם חסון: דוד, אני רוצה לתת לך עוד דוגמה שתעזור לנו, דוגמה שניה.

דוד ביטן: לכל חברי הכנסת, זה נכון, זה מעניין את הציבור, אבל זה לא אומר שאנחנו נעשה פה במה מטורפת, אז כל אחד שיקצר, שיגיד את מה שיש לו לומר.

דוד ביטן: זה דיון ראשון, יהיו עוד דיונים, זה לא יגמר בדיון אחד.

דוד ביטן: כל אחד יקבל את זמנו לדבר.

אכרם חסון: דוד, אני רוצה שסגן השר מזוז ישמע, ראש מועצת יהוד, שכולם מכירים אותו, בא אלי לפני 4 ימים, מתחנן שאני אמצא לו פתרון.

אכרם חסון: הוא רוצה להקים בית ספר, התאגיד מבקש ממנו 895,000 שקל אגרה על הקמת בית הספר, כאשר כל המשרדים שמתקצבים אותו לא מכירים באגרה הזאת.

ירון מזוז: זה לא קרטל?

ירון מזוז: זה לא קרטל?

ירון מזוז: מישהו ילמד אותי?

ירון מזוז: זה קרטל, אני אומר לך.

אכרם חסון: יש לנו יושב-ראש מרכז השלטון המקומי, אני אומר לך, ראש מועצה שאין לו תקציב לא יכול לקבל את האגרה הזאת משום משרד ממשלתי ולכן לא יקים את בית הספר.

אכרם חסון: אני אומר, ריבונו של עולם, המועצות הרוויחו מהמים, הרוויחו מההיטלים והאגרות, יכלו לנהל את המשק כמו שצריך.

אכרם חסון: אני אומר, זו לא פוליטיקה, דוד, אתה צריך למהר ולא לעזוב את האנשים, אתה צריך לבטל את התאגידים שקמו בפשע וגורמים לנו נזק.

ירון מזוז: אמת ויציב

דוד ביטן: חאג' יחיא, שתי דקות.

עבד אל חכים חאג' יחיא: כבוד היושב-ראש, יש כמה נקודות שצריך להעלות, חלק מהן העלו.

עבד אל חכים חאג' יחיא: מה שצריך להדגיש, במידה ולא מבטלים אלא מצמצמים - - -

אורן אסף חזן: אוי ואבוי.

עבד אל חכים חאג' יחיא: אני רוצה שיבטלו אבל במידה ולא אז אני נותן אופציה.

עבד אל חכים חאג' יחיא: אתה יודע, בהסתייגות יש גם לחלופין.

<חיים ביבס: המשמעות, שאתה תקבל את השירות שלך באילת.

<חיים ביבס: ככה זה יראה גם.

עבד אל חכים חאג' יחיא: אני מבין, לכן אני בא ממש לכיוון שלך.

<חיים ביבס: חברת חשמל זה לא דומה.

<חיים ביבס: זו הבעיה, שאין לכם מושג, לפקידי הממשלה, איך זה עובד.

<חיים ביבס: לחברת חשמל יש אזורי - - -

אורן אסף חזן: אבל, ביבס, אנחנו לא פקידי ממשלה.

<חיים ביבס: בפיצוץ מים – בדקתי בבוקר לפני שיצאתי – אתמול בלילה היו 10 פיצוצים בעיר מודיעין, המשמעות היא שכל פחות מחצי שעה אני צריך להזמין מישהו מראשון שיטפל.

<חיים ביבס: הייתי מציע לתת את הטלפונים של כולכם באוצר פעם אחת, תלמדו לעבוד.

דוד ביטן: ביבס, אל תיכנס לזה.

דוד ביטן: דיברת הרבה זמן.

דוד ביטן: אמנם אתה רוצה להיות חבר כנסת - - -

<חיים ביבס: אני לא רוצה להיות שום דבר, אני נשאר בתפקידי.

עבד אל חכים חאג' יחיא: אני אומר, אם לא מבטלים – אני רוצה לבטל אותם – אם רק מצמצמים, לאפשר לכל רשות, בהחלטת מועצת העיר, לצאת מאותו תאגיד שהיא נמצאת בו, אפילו אחרי שצמצמו אותם, בשני תנאים:

עבד אל חכים חאג' יחיא: תנאי ראשון יהיה משק כספי סגור, כך שבסוף כל שנה עושים את הבדיקה, במידה ויש עודף, ביבס, העודף עובר לתקציב של העירייה שהיא תשמש בו בשוטף, לא מעבר לזה.

עבד אל חכים חאג' יחיא: אבל אני לא רוצה שיהיה מחסור בתקציב של אותו יישוב.

<חיים ביבס: משק מים סגור בלבד, זה תעריפים נמוכים יותר.

ירון מזוז: בטח, חצי מחיר, חצי.

אורן אסף חזן: לא יותר פשוט להוזיל את המחיר?

עבד אל חכים חאג' יחיא: הדבר השני, העניין של האגרות.

עבד אל חכים חאג' יחיא: ביום שבאים לקבל היתרי בניה, האגרות האלה במחירים האלה צריכות להיעלם ובמיוחד שיקבלו פטור למבני ציבור, חד משמעית.

עבד אל חכים חאג' יחיא: עוד נקודה – מי שלא יודע, אפשר להוזיל כבר את המחירים כי היטל ההפקה כבר בוטל, בוטל בוועדת הכספים לפני מספר חודשים אז אין היום היטל הפקה, לכן זה צריך לחזור לתושבים ובכך לטפל גם ביוקר המחיה.

דוד ביטן: תודה.

דוד ביטן: ברור לכם שאנחנו לא מקבלים שום החלטה עכשיו, שכל אחד יגיד את דעתו בקיצור וזהו.

ירון מזוז: אבל יהיה לזה משקל בעתיד.

דוד ביטן: לא יודע איזה משקל.

דוד ביטן: כולכם יוכלו לדבר עוד הפעם אחר כך, כשיהיה משקל.

ז'קי לוי: אני אעשה את זה קצר.

ז'קי לוי: מצאתי לנכון לבוא לישיבה כראש עיר לשעבר וכמי שהיה מראשי הערים שהתנגדו לתאגידים, ולא רק שהתנגדתי, גם לא הקמתי תאגיד למרות כל הסנקציות של משרד הפנים.

עבד אל חכים חאג' יחיא: בדיוק כמוני.

ז'קי לוי: יושב פה דוד ביטן, יושבים פה אנשים שבאו מהשלטון המקומי והם יודעים בדיוק על מה אני מדבר.

ז'קי לוי: נושא התאגידים נולד בחטא וחייב להתבטל.

ז'קי לוי: צמצום לא פותר את הבעיה – מחריף את הבעיה.

ז'קי לוי: צריך לזכור דבר אחד – המדינה לא פוחדת לתת לראשי רשויות משק סגור בחינוך, במים הם פוחדים.

ז'קי לוי: היגיון מדהים.

ז'קי לוי: מדהים.

ז'קי לוי: תזכרו דבר אחד: אם לא מאמינים ברשויות – בבקשה שיפזרו אותן.

ז'קי לוי: מי שחושב שרשות ראויה לתפקוד – משק סגור של המים.

ז'קי לוי: התושבים הם בעלי הבית של האזור ושל הצריכה ועליהם אתה מטיל את המים.

ירון מזוז: נכון מאוד.

ז'קי לוי: הגביה במים היא יותר ממה שאתה קונה אותם, ולכן זה כסף של הציבור שצריך להיות מושקע בישוב.

<בני מלסה: גם בחשמל.

ז'קי לוי: גם בחשמל, כל מה שאתה רוצה.

ז'קי לוי: דבר אחר צריך להיות ברור – תאגידי המים לא שיפרו את המצב, החמירו את המצב.

<רזיאל אחרק: - - -

ז'קי לוי: סליחה, אני לא באתי לדאוג לך לפרנסה.

<רזיאל אחרק: אני, בניגוד אליך, לא מקבל שכר, אני יושב-ראש של תאגיד - - -

<קריאות: - - - אתה חבר מועצה, לא חבר מועצה – אתה נלחם למשכורת שלך, לא לעם שלך.

<קריאות: תתבייש לך, תתבייש.

דוד ביטן: כל מי שצעק שיצא החוצה.

דוד ביטן: תוציא את שניהם, בבקשה.

דוד ביטן: אתם לא ח"כים, בואו נתחיל מזה.

דוד ביטן: עוד כמה דקות תחזרו פנימה.

דוד ביטן: גם אתה, בבקשה.

ז'קי לוי: אני קורא לחברי חברי הכנסת, שמעתם את יושב-ראש השלטון המקומי, כל אחד פה הוא תושב בעיר והוא יודע מה קורה בתאגידים.

ז'קי לוי: הוא יודע את הנזק ואני קורא פה ליושב-ראש הוועדה, כמי שבא מהשלטון המקומי, להחזיר את זה בחזרה לשלטון המקומי, משק סגור, וצריך לעשות את זה כמה שיותר מוקדם.

דוד ביטן: רק נקווה שתאגידי המים לא יהיו תאגיד השידור רק.

אורן אסף חזן: על תאגיד מים הייתי הולך לבחירות, תאמין לי.

אורן אסף חזן: על הדבר הזה היינו הולכים לבחירות, על תאגיד השידור לא.

דוד ביטן: איתן ברושי, בבקשה.

איתן ברושי: אדוני היושב-ראש, חברי הכנסת, המים זה מצרך ציבורי וחיוני והוא משאב שהמדינה מנהלת אותו.

איתן ברושי: הדבר הראשון – יושבים פה נציגי האוצר ורשות המים – הוא שאלת מחיר המים והפיקוח על מחיר המים.

איתן ברושי: גם כשיש תאגיד או רשות אנחנו קודם כל מדברים על מצרך שהמדינה קובעת את המחיר שלו, ועל פי תיקון 27, בימים הקרובים יפחיתו את המחיר של המים לצרכנים במדרגה הנמוכה.

איתן ברושי: אני חושב שהדבר המרכזי הוא מחיר המים.

איתן ברושי: ראינו גם דיונים על הפחתת מחירים לבעלי צרכים מיוחדים ולאוכלוסיות חלשות.

איתן ברושי: הדבר הראשון שצריך לומר, בטרם השאלה איך מחלקים, איך המדינה לא הופכת את המים, כמו את הקרקע, למשאב שממלא את קופת המדינה.

איתן ברושי: הדבר השני, כמי שהיה ראש רשות – אמנם מועצה אזורית – אני מאלה שחושבים, ואחרי שאני יושב פה שנתיים עוד מעט, שהממשלה היא לא גורם יותר אחראי, ובטח לא יותר מצליח, בניהול, לעומת השלטון המקומי.

איתן ברושי: ראינו את הממשלה באינסוף נושאים, כמה היא לא מצליחה.

איתן ברושי: בוודאי שהאוצר ורשות המים לא דוגמאות לחיקוי לניהול נכון.

איתן ברושי: לכן אני חושב שצריך למצוא איזו דרך מאוזנת בין שמירת המים כמשאב לאומי, ואנחנו במחסור, בין שמירת מחיר לאזרחים בכל מקום בארץ, ובמים לבית, במחיר אחיד, ובין הניהול העצמי של הרשות, שיש לה את היכולת, עם הפיקוח של המדינה, כדי להבטיח גם חלוקה הוגנת וגם מניעת בזבוז, גם של מים וגם של משאבים אחרים.

איתן ברושי: לכן, אני חושב שמוטב היה שדיון כזה יתחיל באיזושהי סקירה.

איתן ברושי: אני מציע שבישיבה הבאה לא יהיה דיון של צעקות אלא של נתונים ועובדות.

איתן ברושי: אני חושב שהדבר הראשון שצריך לעשות הוא לתת סקירה מהו המצב, מה השתנה, מי שהחליט את ההחלטה על התאגידים – חלק מהאנשים שהחליטו לא התחלפו, הם חלק בכנסת ובממשלה גם הזאת.

איתן ברושי: אני חושב שבדיון הבא צריך לבוא עם איזה רעיון אחר מאשר לפתוח את הדיון בהערות שלא בטוח שכולם יודעים על מה הוא מדבר.

איתן ברושי: אני פונה לחיים ביבס, אני חושב שזה יהיה נכון שהשלטון המקומי יביא מודל שהוא חושב שהוא המודל הנכון, לפני שמטילים דופי אחד בשני.

איתן ברושי: מה שברור הוא דבר אחד – המים הם משאב לאומי, המחיר צריך להיות מחיר לצרכנים ולא כמקור כספי לאוצר לחלק אחר כך את הרווחים; שניים, הרשות המקומית חייבת להיות מספיק מסוגלת לנהל את העניין; שלוש, הממשלה לא יותר טובה מראש רשות בניהול.

איתן ברושי: איך בונים את המודל הזה?

איתן ברושי: אני חושב שצריך לבוא לכאן עם הצבעה ולא לקיים דיון - - -

<חיים ביבס: אנחנו הכנו הצעה מסודרת, העברנו אותה, אנחנו נציג אותה.

איתן ברושי: אוקיי, אני מציע בפעם הבאה לפתוח בהצעה ולא בדיון כזה של הטלת דופי.

איתן ברושי: תודה.

דוד ביטן: תודה.

דוד ביטן: כן, בבקשה.

אברהם נגוסה: תודה.

אברהם נגוסה: אדוני היושב-ראש, עד עכשיו שמעתי מחברי חברי הכנסת הצהרות, אנחנו צריכים פתרון.

אברהם נגוסה: פתרון.

אברהם נגוסה: אני חושב שמה שאתם מדברים, מה שהיינו קודם, לפני שהוגשה ההצעה הזו – כולנו רצינו לבטל את התאגיד.

אברהם נגוסה: גם עכשיו, גם אז, רצינו לבטל את זה.

אברהם נגוסה: הממשלה לא באה עם הצעה לביטול התאגידים כי זו שיטה לשדוד את האזרחים.

אברהם נגוסה: זו שיטה שנבנתה על מנת לשדוד את העניים במדינת ישראל.

אברהם נגוסה: לכן, הפתרון הוא לסגור את כל התאגידים אבל בואו נהיה מעשיים, זה לא אפשרי כי הממשלה מתנגדת.

אברהם נגוסה: לכן, הלכנו כפשרה לדבר הזה.

אברהם נגוסה: יש לנו אפשרות אחת, לצאת עם אפס, או להביא לצמצום של התאגידים, הלכנו בשלב הזה לצמצום של התאגידים.

אברהם נגוסה: אני רוצה לשאול את כל הדוברים, חברי הכנסת, אדוני יושב-ראש הקואליציה: האם מחר בבוקר כולנו מביאים חוק שבהסכמת הממשלה לבטל את כל התאגידים?

אברהם נגוסה: אם לא – אין טעם לדבר על כל הדברים האלה.

אברהם נגוסה: בואו נקדם לפחות את הצעת החוק הזו, נקדם אותה.

<חיים ביבס: בשום פנים ואופן לא, אסור.

<חיים ביבס: אנחנו נעשה מרד שאחריו לא יישאר כלום.

<חיים ביבס: זו הצעה גרועה.

אברהם נגוסה: ואז, במושב הבא - - -

אורן אסף חזן: חיים, ההצעה הוגשה אך ורק בגלל שאמרו - - -

יואב קיש: נגוסה, אני אתייחס למה שאתה אומר.

אורן אסף חזן: כדי שנוכל לבטל אותם, כי אם אני אדרוש ביטול מלכתחילה זה לא יעבור בג"ץ.

יואב קיש: חברים, אני רוצה להתייחס וחשוב לי גם להתייחס לאיך הדברים התפתחו.

יואב קיש: אני רוצה להזכיר שהחוק הראשון - - -

אורן אסף חזן: לפני או אחרי שמשכתם את החתימה?

יואב קיש: אחרי שנדבקת וגנבת את הקרדיט והצטרפת.

אורן אסף חזן: להפך, להפך.

יואב קיש: מה אתה עם ההערות המטופשות שלך?

אורן אסף חזן: להפך, אם הייתם הולכים עם זה עד הסוף לא היה צורך.

יואב קיש: החוק הראשון התחיל ביוזמה של סיוון ב"הכל כלול", עם איציק שמולי ואלי כהן.

יואב קיש: זה מה שהתחיל.

יואב קיש: אנחנו עכשיו מדברים על חוק שהליכוד מוביל.

יואב קיש: אני בחרתי את דוד ביטן להיות יושב-ראש הוועדה הזאת כי לליכוד חשוב לעזור לאזרח.

יואב קיש: אנחנו נוריד את מחירי המים וזו מלחמה שלנו.

יואב קיש: אני עונה לך, נגוסה, לדברים שלך – נכון, יש הסכמות מסוימות עם המשרדים, והם נמצאים פה, יש לנו את משרד האוצר, משרד הפנים, העיריות, התאגידים וגם רשות המים, אבל אנחנו נעשה מה שטוב לאזרח ואנחנו פה בשביל - - -

אברהם נגוסה: בסדר, אבל אנחנו הולכים על מבחן התוצאה.

יואב קיש: אנחנו נפעיל פה גמישות.

יואב קיש: אנחנו פה חברי כנסת ויש לנו אחריות ציבורית לאזרח.

יואב קיש: אנחנו נעשה מה שטוב לאזרח ולא יעזור לאוצר מה שהם יגידו.

דוד ביטן: תודה.

אברהם נגוסה: אבל עובדה שכן הוא כופף אותנו.

אברהם נגוסה: ביטלנו את ההצעה הקודמת, הלכנו לפשרה.

יואב קיש: אני אגיד לך למה – כי עכשיו הגענו לשולחן הזה והכנסת היא זו שתחליט.

אורן אסף חזן: לשאלתך, אני הגעתי עם החוק הזה לשולחן הזה בדיוק מהסיבה הזו, הבנת?

אורן אסף חזן: חצוף.

דוד ביטן: אשר, בבקשה.

אורן אסף חזן: אני רק מקווה שבאיזשהו שלב לא תקבל עוד פעם טלפון משר ואז תמשוך את החוק לגמרי, אני מקווה.

יואב קיש: אורן, תפסיק לגנוב חוקים, הכול יהיה בסדר.

אורן אסף חזן: נאומים פה, נאומים פה, דיבורים גדולים וקרדיטים לטלוויזיה.

אורן אסף חזן: מבחן התוצאה – ברגע האמת משכתם את החתימה.

יואב קיש: תפסיק לגנוב חוקים, הכול יהיה בסדר.

דוד ביטן: אורן, מספיק.

אורן אסף חזן: מדברים בסיסמאות.

אורן אסף חזן: הבלוף הכי גדול זה התאגידים.

אורן אסף חזן: כל פעם מבטיחים לציבור לבטל, מגיעים לבחירות לא מבטלים כדי שיהיה מה להבטיח אחר כך.

חיים ילין: חיים, תן לקואליציה לריב.

חיים ילין: אז מה אם אתה מהליכוד?

חיים ילין: תן להם לריב.

חיים ילין: כך נראית הממשלה.

אורן אסף חזן: הנה, עוד איזה אובר חוכם, עוד אחד שמבין משהו.

יואב קיש: דואגים לאזרח, אורן, ולא לפופוליזם זול.

יואב קיש: תפסיק להיות פופוליסט זול.

דוד ביטן: אשר, בבקשה.

אדוני היושב-ראש, יש כאן סוגיה שיש לה הרבה היבטים והרבה פנים וצריך פה לרבע את המעגל כי לא בכל מקום זה אותו דבר.

יש מקומות שבהם תאגיד המים עשה טוב, עשה טוב לעיר, עשה טוב מבחינת ההשקעות, תלוי באיזה רשויות.

יש רשויות שזה עשה טוב, יש רשויות שזה לא עשה טוב.

יואב קיש: בשביל זה צריך גמישות.

דוד ביטן: די, מספיק.

ולכן, הכותרות של: יש שאלה אחת – אם רוצים להוריד את מחירי המים צריך החלטה אמיצה של המדינה.

ולכן, הכותרות של: מצד שני, יש לבוא לבדוק, יש מקומות שהשיטה, כמו בבני ברק וערים אחרות, עשתה טוב וייעלה את עסק המים בצורה בלתי רגילה, יש מקומות שלא קרה כלום.

ולכן, הכותרות של: ראשון התנהלה מצוין קודם, מקומות אחרים התנהלו מצוין קודם, לא קרה כלום.

ולכן, הכותרות של: אני לא יודע להגיד לכם מה להציע אבל אני רואה פה הצעות חוק, אני רואה פה הקמת תאגידים אזוריים, שאני גם לא יודע אם זה טוב - - -

דוד ביטן: אשר, תודה.

אני מסיים.

תאגידים אזוריים – אולי זה לקחת את אותם חלשים, שעד היום רשות המים לא איגדה אותם בגלל שהם חלשים, הם לא מספיק חזקים, אולי לאגד אותם ולהפוך אותם למשהו חזק יותר.

צריך פה הרבה מאוד עבודה ולא הצהרות, אדוני.

דוד ביטן: תודה.

דוד ביטן: חיים ילין, בבקשה.

חיים ילין: כבוד היושב-ראש, תודה.

חיים ילין: החוק לא יכול להחליף ניהול ושכל.

חיים ילין: צר לי.

חיים ילין: לא משנה עכשיו כמות התאגידים.

חיים ילין: יכול להיות תאגיד אחד ויכול להיות 100 – זה יכול להיות מנוהל טוב.

חיים ילין: אתם תראו, למה לקחו 10 תאגידים?

חיים ילין: כי יש בתוך כל התאגידים האלה כ-10 תאגידים שיש להם יתרות.

חיים ילין: אנחנו בעצמנו, בכנסת הזאת, העברנו חקיקה שבאה ואומרת שאם יש כבר יתרות אז אפשר להעביר אותן לעיר ולהשתמש בהם לחינוך ורווחה.

חיים ילין: בואו נסתכל על התמונה.

חיים ילין: אנחנו בעצמנו הכרנו בזה שיש תאגידים שמנוהלים נכון ויש תאגידים שלא מנוהלים נכון.

חיים ילין: באנו ונתנו פרס, חבר'ה, בלי קשר לקואליציה ואופוזיציה, אמרנו: מי שמנהל טוב ויש לו יתרות שם, חברים יקרים, או שתחזירו לאזרחים את הכסף בזיכוי, או שתעבירו את זה לחינוך ורווחה.

חיים ילין: זו המהות של השלטון המקומי.

אתה לא יכול זיכוי, החוק לא מאפשר לך זיכוי.

חיים ילין: באמת אני אומר לך, ביטן, אם יהיו חמישה, עשרה – אני לא יודע.

חיים ילין: אם יוצאים מנקודת הנחה שכל תאגיד – אני אומר את זה בקצה אחד – הוא מושחת וזה רק בשביל להביא אנשים לשם - - -

<חיים ביבס: חבר'ה, אבל למה להגיד?

<חיים ביבס: יש פה אנשים שעובדים בתאגידים, גם אם אנחנו רוצים לסגור אותם מחר בואו ננהג בהם לפחות בהגינות, לא להגיד עליהם "מושחתים".

<חיים ביבס: אותו דבר הם אומרים עליכם, על הכנסת הזאת.

יואב קיש: הוא אומר לא מושחתים, אתה לא מבין?

יואב קיש: הוא אמר ההפך.

חיים ילין: מצד אחד אומרים את הדברים האלה, מצד שני באים ואומרים: לא, אנחנו לא מבינים.

חיים ילין: ואני אומר לך, אנשים פותחים את הברז, זה מה שהם יודעים, הם לא מבינים מה קורה למעלה.

חיים ילין: בואו נבין מה היה לפני התאגידים – מה היה לפני התאגידים?

חיים ילין: היה רק אחד.

חיים ילין: תראו, קרה משהו במדינת ישראל ואף אחד לא נותן את הדעת וכולנו צריכים לשים את העסק הזה שם – עלויות המים עלו ורק בגלל סיבה אחת, בגלל שבעצם אנחנו מתפילים מים.

<אחמד חגאזי: התפלה, התפלה.

<קריאה: לא, בגלל שבוטלה הסובסידיה.

חיים ילין: זה בסדר, אבל האוצר, כשהוא רואה מול העיניים שלו הסכם על 600-650 מילון קוב מים, אם זה יהיה 750 מיליון קוב מים של התפלה, שנותן לנו מצד אחד עצמאות – נותן לנו עצמאות, חבר'ה, אנחנו לא תלויים.

חיים ילין: אתם לא זוכרים מה היה עם טורקיה?

חיים ילין: להעביר אוניות מטורקיה עם מכלי מים בשביל שנשתה?

חיים ילין: אף אחד לא זוכר את זה בשנות ה-90'?

אורן אסף חזן: אבל אנחנו כבר לא שם, היום לא חסר מים.

חיים ילין: אבל יש לזה מחיר, לעצמאות.

חיים ילין: חבר'ה, לעצמאות הזאת יש מחיר והעצמאות הזאת היא שנקראת - - -

אורן אסף חזן: אז שיהיה מחיר סביר, לא מחיר עושק.

חיים ילין: מה אתה רוצה מהחיים שלי?

יואב קיש: חבל שכשיאיר לפיד היה שר האוצר שמתם על זה פס, זה הכול.

חיים ילין: חבר'ה, תקשיבו, אם אתם רוצים מכול דבר לעשות פוליטיקה – בבקשה.

חיים ילין: אמרתי לכם, ככל שאתם תתנו לנו בראש יותר כן נפרוץ וכן נרבה – עכשיו פסח – אנחנו רק נעלה את המנדטים.

חיים ילין: תמשיכו לתת לנו בראש, אין שום בעיה.

יואב קיש: אתם הולכים עם בוז'י לממשלה אלטרנטיבית.

יואב קיש: אתה עכשיו הולך להיות שר האוצר של בוז'י.

חיים ילין: תן, תן עוד, קיש.

חיים ילין: עוד, עוד.

חיים ילין: חזק יותר, בסדר?

חיים ילין: ככה נעלה יותר.

חיים ילין: לא למדתם את זה?

חיים ילין: חברים יקרים, אם רוצים להוריד את המחירים, אפשר בהחלטה בכנסת, כמו שהורידו את המחירים של המים לחקלאות, אפשר לעשות את זה גם פה, לסבסד ולהבין שיש 2.5 שקל לקוב מים.

אברהם נגוסה: תסגור את התאגידים.

חיים ילין: אל תאשים רק את התאגידים, נו, בחייאת.

דוד ביטן: די, מספיק.

דוד ביטן: דב צור, בקצרה.

<דב צור: אני לא יודע אם אעשה את זה כל כך קצר אבל אני אנסה.

דוד ביטן: אין ברירה.

<חיים ביבס: תראה איך העסק יתהפך.

דוד ביטן: לא, לא קשור.

<דב צור: גם בישיבות אצלנו הוא לא היה נותן לי לדבר.

דוד ביטן: על מנת שיהיה קל, אנחנו נעשה ישיבה אחת עם ראשי ערים, ח"כים ונציגי ממשלה, ישיבה אחת עם התאגידים, ח"כים ונציגי הממשלה, וישיבה אחת עם הציבור הרחב, ח"כים ונציגי הממשלה, אז כולם ידברו עוד לפני שנתחיל לקבל החלטות מה יהיה ומה לא יהיה.

<דב צור: זה חשוב מאוד שיושבת פה כמות נכבדה של חברי כנסת כי חלק מהדברים שנאמרו פה מבוססים לצערי על תעמולה מתמשכת שרשות המים מנהלת מהרגע שקמו התאגידים, וסדרה של דברים, שאני אגיד אותם אחד אחרי השני, יסבירו למה אין קשר בין מה שנאמר פה, בין מחירי המים, בין השירות למים, בין לתת בזול לעניים, בין היעילות של משק המים, אין קשר - - -

אורן אסף חזן: כמה דיווידנד הוציא התאגיד שלכם בשנה שעברה?

<חיים ביבס: זה לא רלוונטי.

<דב צור: התאגיד שלי - - -

<חיים ביבס: זה לא רלוונטי.

אורן אסף חזן: אני אסביר לך תכף למה זה רלוונטי.

<חיים ביבס: תקשיב לו עד הסוף, בסוף תבין.

<דב צור: אני אגיד לך, התאגיד לי משלם המון דיווידנד לעירייה – אתה יודע למה?

<דב צור: כי אני ביקשתי להוריד את מחיר המים ורשות המים והכנסת אמרו לי לא.

<דב צור: אני הגשתי בג"ץ נגד רשות המים, שהיא לא מאפשרת לי להוריד את מחיר המים, והיא אמרה לי: לא, לא ניתן לך להוריד – אז מה אתה מדבר אתי על יעילות של תאגידים?

<דב צור: מה הקשר לשחיתות?

<דב צור: אתה דיברת - - -

אורן אסף חזן: אל תיתמם.

אורן אסף חזן: אני יכול לתת לך סיפורים מפה ועד הודעה חדשה אז אל תגיד לי מה הקשר לשחיתות.

אורן אסף חזן: אתה רוצה רשימת מינויים?

אורן אסף חזן: אני אתן לך אותה.

<דב צור: כן, תביא את רשימת מינויים.

אורן אסף חזן: אני אביא לך רשימת מינויים, אל תיתמם.

<דב צור: תביא את הרשימה, תביא את הרשימה.

<חיים ביבס: אבל זה לא קשור לעלות של המים, אל תערבב.

<חיים ביבס: זה שני דברים.

<חיים ביבס: יש בעיה במקום אחד – שיסגרו אותו, אין בעיה, זה לא קשור לעלות של המים.

<דב צור: בבקשה, אני אשלח לך את רשימת 70 העובדים שעובדים בתאגיד המים בראשון, שזה חצי מהכמות שעבדה כשעבדו בעירייה באותו נושא.

<דב צור: חצי מהכמות.

<דב צור: אני מבקש ממך, אני לא הפרעתי לך ואמרת הרבה דברים שהרתיחו אותי.

אורן אסף חזן: אתה פונה אלי אז אני משיב לך.

<דב צור: לא, אני עונה לך.

<חיים ביבס: אל תדבר אליו, תדבר אל היושב-ראש.

<דב צור: רבותי, דיברתם על מע"מ, ביטול המע"מ לא יוריד ב-17%, תפסיקו למכור את הסיפור.

<דב צור: זה יוריד את המע"מ ב-2.5%-3% כי יש גם תשומות במע"מ.

<דב צור: בשביל להחליט להוריד את המע"מ – אנחנו מתחננים ממזמן – צריכה המדינה לקבל החלטה לוותר על 250 מיליון שקל ומבטלים את המע"מ ממחירי המים.

<דב צור: המחיר ירד - - -

אורן אסף חזן: כשתחזיר את זה לעירייה לא תצטרך להתחנן - - -

<דב צור: זה לא נכון.

<דב צור: אני מסביר לך עוד הפעם, זה ירד ב-2.5%.

<דב צור: זה מה שזה ירד.

<דב צור: תקבל את הדברים האלה.

<דב צור: מדברים על דיווידנדים וישר קושרים את זה לבמות וחגיגות יום העצמאות.

<דב צור: רבותי, חגיגות יום העצמאות היו לפני תאגידי מים.

<דב צור: העודף, אם אתם תחזירו את זה לעירייה – ואני בעד שיחזירו את זה לעירייה, איך שרוצים – לאן ילך העודף?

<דב צור: גם אז יוכלו להגיד שהוא ילך לחגיגות.

<דב צור: אז מה הסיפור הזה שאתם אומרים: הולך לחגיגות?

<דב צור: זה הולך בעיקר לחינוך ורווחה, כמו שזה ילך לחינוך ורווחה אם זה יהיה בתאגיד, אין הבדל.

<דב צור: דיברתם על הנחות – אנחנו בעירייה, כשזה היה בעירייה, נתנו הנחות לנזקקים, בדיוק כמו שנותנים לנזקקים בארנונה.

<דב צור: באנו אחרי ועדת ניסן, מי שמכיר, וביקשנו להחזיר את הדבר הזה מתוך הדיווידנד - - -

<חיים ביבס: האוצר לא הסכים, הוא צודק.

<דב צור: שהעיריות תיתנה הנחות לפי אותם קריטריונים שניתנים בארנונה.

<דב צור: מי התנגד?

<דב צור: רשות המים.

<דב צור: אמרו לנו: רוצים להחזיר כסף לתושבים – אני מקבל עודף – אמרו: דיווידנד זו לא החזרת כסף לתושבים, למרות שזה בדיוק זה, אמרנו: אוקיי, רוצים להחזיר את הכסף, מה הם עשו?

<דב צור: העבירו כלל שאני רשאי לזכות תושב לפי מונה, מה זה אומר?

<דב צור: שמשפחה של 8 נפשות תקבל את אותו זיכוי כמו אחד שנמצא 180 יום בחוץ לארץ.

<דב צור: אנטי-סוציאלי.

<דב צור: לכן אנחנו לא מזכים את התושבים בדבר הזה.

<דב צור: מה אני מנסה להגיד לכם עם כל זה?

<דב צור: אתם רוצים לעשות שינוי אמיתי בנושא המים?

<דב צור: תפרקו את רשות המים.

<דב צור: זה הרגולטור שאתם יצרתם ואתם כבר לא יכולים להשתלט עליו.

<דב צור: הוא גורם לקבוע את המחירים.

<דב צור: הוא קבע שהאגרות למוסדות ציבור יחולו על מוסדות ציבור, לא אנחנו.

<דב צור: אנחנו לא רצינו.

<דב צור: אנחנו הרי בונים.

<דב צור: הוא קבע את הדבר הזה.

<דב צור: הרגולטור הזה קבע את הדבר הזה.

<דב צור: הרגולטור הזה קובע כללים שגורמים לנו להעסיק יועצים ורואי חשבון.

<דב צור: אתם יודעים, יש חוק - - -

אורן אסף חזן: יש לי שאלה.

תן לו, תן לו רגע.

<דב צור: אני מסיים.

<דב צור: יש חוק שנקרא – אני אתן לכם דוגמה קטנה לאחרונה - - -

דוד ביטן: דב, מספיק, זהו.

<דב צור: דוגמה קטנה.

דוד ביטן: אמנם זה מעניין מה שאתה אומר.

<דב צור: אם זה מעניין, תשמע.

<דב צור: יש חוק בארצות הברית שבא להבטיח את הבקרה הפנימית בתאגידים שנסחרים בבורסה האמריקאית.

<דב צור: עכשיו רשות המים אימצו אותו גם בתאגידים ישראליים.

<דב צור: עכשיו רשות המים הפילה אותו על התאגידים.

<דב צור: מה זה אומר?

<דב צור: שאם רואה החשבון שלי עבד 200 שעות, עכשיו הוא צריך לעבוד 400 שעות.

<דב צור: מי ישלם את ה-400 שעות האלה?

<דב צור: התושבים.

<דב צור: מי מכריח אותי לעשות את זה?

<דב צור: רשות המים.

<דב צור: הבעיה היא לא התאגידים, הבעיה היא הרשות הזאת שהקמתם ואתם לא יכולים לשלוט בה יותר.

<דב צור: את זה אתם צריכים לשנות.

<דב צור: תחזירו את הפיקוח למחירים לכנסת, תקבעו אותו פה.

<דב צור: זה הדברים שצריכים לעשות.

אורן אסף חזן: אני רק רוצה לשאול, אם, לפי מה שאתה אומר, הכול בסדר- אז מה הבעיה לבטל את התאגיד?

אורן אסף חזן: אם לפי מה שאתה אומר הכול יישאר אותו דבר - - -

<חיים ביבס: אין לו בעיה לבטל את התאגיד.

<חיים ביבס: הוא אמר לך שאין לו בעיה לבטל את התאגיד.

אבל יש מקומות, אורן, שביטול התאגיד יעשה בעיה.

<דב צור: אני אענה לך.

<דב צור: היה לפני שנה-שנתיים כנס של רשות המים בים המלח, הביאה רשות המים פרופ' מהאוניברסיטה העברית, נדמה לי, שעשתה מחקר כמה תאגידי מים צריכים להיות במדינת ישראל וקבעה שהכמות הזאת, של ה-11, היא לא הגיונית, היא שלילית, היא הכי בעייתית.

<דב צור: מה הם רוצים לעשות?

<דב צור: למה רשות המים משתגעת על הסיפור הזה ומוכרת לכולם סיפורים שאם יהיו 11 תאגידים ירדו מחירי המים?

<דב צור: לא מטעמי יעילות, כי היא רוצה לקחת את הכסף של תאגיד טוב כמו בראשון ומודיעין, לקחת תאגיד, לא אגיד רע, של מישהו אחר, ושהתאגיד הטוב יסבסד את הכישלון.

<דב צור: אתה מבין את הדבר הזה?

<דב צור: זה אנטי יעילות.

אורן אסף חזן: אז אני אומר עוד פעם – מבחינת

אורן אסף חזן: כם אין בעיה לבטל את התאגיד.

<דב צור: אין בעיה, אבל אם אתה תבטל את התאגיד ולא תפרק - - -

אורן אסף חזן: תודה, זה מה שמעניין.

אורן אסף חזן: נתחיל מזה ואחרי זה נילחם ברשות.

<דב צור: לא, לא, כי אני אסביר לך - - -

<חיים ביבס: זה הא בהא תליא.

<חיים ביבס: אתה חייב ללכת על שניהם ביחד, לא לבד.

<חיים ביבס: אם תלך לבד – הרגת את התושבים עוד יותר.

אורן אסף חזן: במקביל, באותו חוק, אל תדאג.

דוד ביטן: אני, באופן אישי, יכול להגיד שאני נגד הנושא של 11 תאגידים ואיחוד תאגידים כי זו הלאמה של משק המים, בכל מקרה אני מתנגד לזה.

דוד ביטן: לכן עוד אנחנו נפתיע בדיונים פה.

דוד ביטן: אני לא רוצה להתחיל עכשיו מה יהיה סוף העניין הזה כי צריך גם לשבת עם משרדי הממשלה, יש לזה עלויות תקציביות, הכול בסדר, אני מודע לבעיה הזאת.

דוד ביטן: מה שאני מבקש, אל תתחילו מהסוף, בואו נעשה דיונים אמיתיים, דיונים נכונים, ונגיע למסקנות בסוף.

אכרם חסון: דוד, מה דעתך על תאגידי המים אישית?

אכרם חסון: אתה איש מוניציפלי וחשוב לנו לשמוע את זה.

דוד ביטן: אני אגיד את זה.

<חיים ביבס: הוא חייב להיות אובייקטיבי.

דוד ביטן: לא חייב, לא חייב.

אברהם נגוסה: בעניין ה-11 יש לנו הסכמה של הממשלה.

<חיים ביבס: מה זה הממשלה?

<חיים ביבס: אנחנו לא צריכים את הממשלה, עם כל הכבוד.

<חיים ביבס: אם זה 11 תאגידים או להפיל את הממשלה, צריך להפיל את הממשלה, מה לעשות?

<חיים ביבס: התבלבלתם.

<חיים ביבס: צריך לייצג את התושבים, לא את הממשלה.

דוד ביטן: אני רוצה להסביר לכם דבר אחד פשוט – אולי הממשלה לא הבינה.

דוד ביטן: מדובר בהצעות חוק פרטיות שעברו את הממשלה, הגיעו לפה אלי לוועדה.

דוד ביטן: הממשלה לא יכולה למשוך את החוק.

דוד ביטן: בהצעת חוק ממשלתית, כשאין הסכמה עם הממשלה, היא יכולה למשוך את החוק אליה, אין חוק.

דוד ביטן: הפעם היא נתפסה ברשת שלנו.

דוד ביטן: היא נתפסה ברשת שלנו ולכן אם היוזמים לא ימשכו את החוק אנחנו יכולים לעשות לו תיקונים שאנחנו סבורים על כל מה שקשור לתאגידי מים, כל מה שקשור לעניין הזה, אבל בואו לא נתלהם.

דוד ביטן: מה שאני אומר, בואו נשב אמיתי על הדברים האלה, נשמע את מה שצריך, נקבל את ההחלטות שלנו.

דוד ביטן: יש לנו לפחות חצי שנה בעניין הזה, אולי יהיה יום אחד, אני כבר אומר את זה, אבל אנחנו נגיע למסקנות הנכונות.

דוד ביטן: אתה רוצה להגיד משהו?

אורן אסף חזן: כן, משפט אחד.

<אחמד חגאזי: תן לי משפט.

דוד ביטן: אני אמרתי שיהיה דיון שלם להגיד את שלכם, דיון שלם.

דוד ביטן: אני חייב לתת לח"כים.

דוד ביטן: זו כנסת, אני חייב לתת להם.

<משה ארז: אנחנו נעלבים פה, אין מישהו שיגן על הנעלבים.

דוד ביטן: אני אתן לך.

אורן אסף חזן: יו"ר הוועדה, אני רוצה להגיד רק שני דברים פשוטים: פעם ראשונה, לעניין החוק ולקריאות של קיש.

אורן אסף חזן: החוק המקורי שלי דיבר על ביטול והחזרת המצב לקדמותו.

אורן אסף חזן: מכיוון שהיתה התנגדות גורפת היתה איזושהי עסקה - - -

דוד ביטן: רגע, עצור.

דוד ביטן: אני חייב למזג את הצעות החוק.

דוד ביטן: חשבתי שאיתן עשה את זה.

דוד ביטן: אני מציע למזג את כל הצעות החוק.

אורן אסף חזן: לא, אל תמזג.

דוד ביטן: למה?

אורן אסף חזן: כמו שעשו בוועדות אחרות עם חוקים אחרים.

דוד ביטן: לא, לא נכון, עושים את זה בהתחלה.

אורן אסף חזן: אני אסביר לך אחר כך.

דוד ביטן: עושים את זה בהתחלה, עדיף לדון ביחד בוועדה ולגמור.

אורן אסף חזן: אבל אתה יכול לדון עליהן.

דוד ביטן: למה לא למזג?

אורן אסף חזן: אני מבקש ממך, תעשה את זה אחר כך, אני אסביר לך אחר כך למה.

דוד ביטן: אתה רוצה בישיבה הבאה?

אורן אסף חזן: כן, אחרי זה.

דוד ביטן: אוקיי, אין לי בעיה, מסכים.

דוד ביטן: הלאה.

אורן אסף חזן: אני אומר עוד פעם, החוק המקורי שלי דיבר על ביטול התאגידים והחזרת המצב לקדמותו כמו שהוא.

אורן אסף חזן: הבנו שאין לזה שום סיכוי להגיע בכלל לדיון.

אורן אסף חזן: היה איזה רמז מכיוון מי מהשרים בוועדה, אמר: תגישו את החוק במתכונת הזו, תביאו אותו לשולחן ובוועדה תעשו מה שאתם רוצים.

אורן אסף חזן: כך הצלחנו להגיע לשולחן כמו שהוא עכשיו.

דוד ביטן: לגביך, זה לא אומר לגבי אחרים.

אורן אסף חזן: זה יגמר אחרת כי סוף סוף יש פה חברי כנסת שהולכים עם זה עד הסוף.

דוד ביטן: לא, התכוונתי שלך אמרו את זה אולי, לאחרים אולי לא.

אורן אסף חזן: אוקיי, אני דיברתי בשמי, אני דיברתי עלי.

אורן אסף חזן: אותי מעניין דבר אחד – פעם היה קמפיין ענק "ישראל מתייבשת", צעקו "אין מים", הביאו פרסומות, גרמו לכולנו לחסוך, חסכמים, וגם העלו את המחירים.

אורן אסף חזן: היום מים יש בשפע.

אורן אסף חזן: תקרא לזה תאגיד, תקרא לזה רשות, תקרא לזה בריכה מקומית, אותי מעניין רק דבר אחד - - -

<חיים ביבס: שתדע נתון בשבילך בנושא הזה – מכוני ההתפלה זורקים סדר-גודל של 100 מיליון שקל לים כל שנה בגלל שהם בעודף.

<שירה ברגמן: קיבולת מלאה, אין טיפה של עודף – על מה אתה מדבר?

<שירה ברגמן: אין טיפה של עודף - - -

ביבס, מאיפה הנתון?

אורן אסף חזן: אותי מעניין רק דבר אחד – שיבינו גם ראש העיר שלך, גם ראשי ערים אחרים, גם הרשויות וגם האוצר: היום ל"מקורות" עולה להנפיק מים, להביא אותם עד לפתח הבית, 1.9 שקל.

אורן אסף חזן: הפערים המטורפים האלה, שמוכרים מים ב-10, ב-15, ב-27 שקל, צריכים להיגמר.

אורן אסף חזן: זה כל הסיפור.

דוד ביטן: תודה.

דוד ביטן: נציגי אחד מהתאגידים ידבר, תחליטו אבל אחד.

דוד ביטן: היושב-ראש, בבקשה.

<אחמד חגאזי: אני ממלא-מקום יושב-ראש פורום מנכ"לים וגם מנכ"ל תאגיד מים וביוב אזורי בסובב שפרעם, שמאגד 11 יישובים באזור הגליל.

<אחמד חגאזי: אני רוצה להגיד כמה משפטים קצרים ולעניין.

<אחמד חגאזי: התאגידים אף פעם לא התנגדו להורדת מחירי המים וגם דמי הקמה.

<אחמד חגאזי: זו החלטה של הממשלה וזו החלטה שלכם, שאתם יכולים לקבל, לגבי הורדת מחירי המים.

<אחמד חגאזי: התאגידים אף פעם לא התנגדו לזה.

<אחמד חגאזי: אני רוצה להגיד לכם כחוקר שבא מתחום השלטון המקומי, הרשות הפונקציונלית, היעילה ואפקטיבית שקמה בשנים האחרונות במדינת ישראל – ויעיד על זה חיים ביבס – זה תאגידי המים, כי אנחנו נולדנו בגלל האווירה הציבורית הזאת כילד זר, כל הזמן הסתכלנו עלינו כילד זר ודמנו נשפך יום ולילה כי אנחנו משרתים את הציבור 24/7.

<אחמד חגאזי: הפלאפונים לא נסגרים בכדי לתת שירות ביוב ומים בכל האזור, מהילד הקטן עד הזקן הגדול.

<חיים ביבס: אבל יש הערה אחת לזה – שחלק מהתאגידים התבלבלו והפכו לייצג את עצמם במקום את הציבור, אז חלק מהם צריך להחזיר לפרופורציה המתאימה ומהר.

<אחמד חגאזי: חיים, אנחנו זרוע ביצועית של הרשויות המקומיות כל הזמן.

<אחמד חגאזי: ואני רוצה להגיד משפט אחרון, וזה לד"ר אכרם חסון, שתאגידי המים ברשויות המוחלשות הם תוכנית ההבראה הטובה שקמה ברשויות המקומיות החלשות.

<אחמד חגאזי: תודה לכם.

<רזיאל אחרק: אדוני היושב-ראש, אני לא צריך יותר מדקה.

דוד ביטן: קצר מאוד, ואל תדאגו – תהיה לכם ישיבה נפרדת רק בשבילכם.

<רזיאל אחרק: אני לא אחזור על מה שאמרו, אבל יש כמה עובדות, אני אציין אותן.

<רזיאל אחרק: מחיר המים עלה בינואר 2010 ב-30%.

<רזיאל אחרק: עד אז היו תאגידים ואף אחד לא בא בתלונות לתאגידים.

<רזיאל אחרק: מה שקרה בינואר 2010, דוח מבקר המדינה 93א, עמ' 240, קובע שהרשות המים העלתה את מחיר המים ב-30% כדי לסבסד את החקלאות ואת התעשייה.

<רזיאל אחרק: 14% מחיר המים הולך לרדת, הוא לא יורד בגלל סגירת התאגידים, בגלל שהחזירו את היטלו ההפקה למשק המים ולא צריך לסגור את התאגידים בגלל זה.

<רזיאל אחרק: עובדה נוספת – והיא עובדה – בעיר שיש תאגיד משלמים יותר זול מעיר שאין תאגיד, וזו עובדה.

<רזיאל אחרק: בעיר שאין תאגיד, אני חוזר, משלמים יותר.

<חיים ביבס: אבל אתה צריך גם להסביר שזה נעשה מתוך סנקציה של רשות המים כדי שהם יתאגדו.

<רזיאל אחרק: לא, לא, חיים.

<חיים ביבס: כן, כן.

<רזיאל אחרק: חבר'ה, תנו לי, אני אסביר.

<רזיאל אחרק: בעכו, חשבונית שנמצאת פה - - -

דוד ביטן: תודה, רזיאל.

<רזיאל אחרק: דוד, משפט אחרון – אפשר לפתור את הבעיה, תקימו ועדת הנחות, תצמצמו את מחיר הנזילה, שלא יהיה 6 ו-7 שקלים, שירד לשני שקלים, תעזרו לדיור הציבור.

<רזיאל אחרק: תאמינו, לא צריך לסגור תאגידים.

דוד ביטן: משה גראזי, בבקשה, מנהל רשות המים בפועל.

<משה גראזי: אתייחס לצד המקצועי ופחות לדיון הפוליטי.

<משה גראזי: אני אומר כך, משק המים הישראלי הוא משק המים המוביל בעולם בכל בתחומים – בתחום של פיתוח, בתחום של הסדרה, בתחום של תעריפים.

<משה גראזי: אגב, תעריפי המים בישראל הם במקום טוב באמצע ביחס למדינות אחרות ב-OECD, ובכל העולם, כל שבוע באים ומזמנים אותנו ללמד איך מנהלים את משק המים, ואחד הכלים של ניהול משק המים זה התאגידים.

<משה גראזי: אני מזכיר שהרפורמה של התאגידים נולדה בעקבות מספר ועדות שהכנסת מינתה, לא הגורמים המקצועיים.

<משה גראזי: אני מציע שבדיון הבא אנחנו נציג איזשהו מבט השוואתי, מה שהיה בעולם הקודם והנוכחי.

דוד ביטן: אפשר לעשות דיון שתציג קודם כל את כל מה שקורה ואחר כך נמשיך.

<משה גראזי: רק בכמה אמירות להדגיש – פחת המים בתקופה שלפני הקמת התאגידים עמד על 20% ובחלק מהרשויות הגיע ל-25% - - -

<אחמד חגאזי: ולרשויות המקומיות 50%.

<משה גראזי: משמעות של פחת מים כזה היא סדר-גודל של מתקן התפלה בשווי של מיליארד שקל.

<משה גראזי: מכיוון שמשק המים מתנהל כמשק כספים סגור – ואגב, גם אמירות שהכסף הולך לאוצר או למדינה הן לא נכונות, הוא חוזר למשק המים לטובת פיתוח ולכן הכסף לא הולך לאוצר.

<משה גראזי: מבחינת השקעות, בהיבט של פיתוח אני רק יכול להגיד שבשנים האחרונות עשרות-אלפי יחידות דיור קודמו ושווקו, שהיו מחסם לפיתוח, בזכות ההשקעות שבוצעו על ידי תאגידי המים.

<משה גראזי: אפשר לבדוק את זה גם מול הגורמים הממשלתיים.

<משה גראזי: מבחינת מבט סביבתי ותברואי על ביטול בורות ספיגה, ב-5 שנים בוטלו סדר גודל של 58,000 בורות ספיגה ונותרו עוד בין 5,000 ל-10,000.

<משה גראזי: זה כתוצאה מפעילות של תאגידי המים והביוב.

<משה גראזי: כמובן שיש עוד הרבה מה לעשות, ואנחנו עושים.

<משה גראזי: אני לא חושב שיש אמות מידה לשירות בשום תחום תשתיתי – מבחינת העולם אני פחות מכיר אבל בטח לא בארץ – אמות מידה לשירות מאוד מאוד קפדניות.

<משה גראזי: גם הביקורות שציין ראש עיריית ראשון, שמכיר את משק המים מצוין, זה לטובת הציבור וכדי לייעל את התהליכים.

<משה גראזי: אני רק אומר משפט אחרון – מאוד מאוד קשה לבנות, באמת.

<משה גראזי: גם מצב משק המים, גם אמירות שנאמרו של חברי כנסת, מצב משק המים הוא לא טוב.

<משה גראזי: אנחנו חווים רצף של ארבע שנים שחונות.

<משה גראזי: המצב בצפון מאוד מאוד מורכב ואני חושב שהניהול האינטגרטיבי שיש היום לרשות המים כן מאפשר להתמודד, ופיצול של הכלים האלה לא ישרת בסופו של דבר - - -

דוד ביטן: אני מבקש רק, אם אפשר – הישיבה הבאה תהיה יותר ארוכה כמובן – תציג בפתיחת הישיבה הבאה את הנתונים והעלויות לוועדה, לרבות דרכי ההסדרה של מקורות המים ואספקת המים.

<דב צור: היושב-ראש, הוא לא אמר מילה אחת למה הוא רוצה לשנות את המצב הכול כך טוב.

דוד ביטן: הוא יגיד את זה גם בישיבה הבאה.

<חיים ביבס: אני לא בטוח שהוא רוצה לשנות.

<קריאות: - - -

<חיים ביבס: דב, למען ההגינות, ההצעה היא לא הצעת חוק פרטית, היא הצעת חוק שנולדה מרעיונות של האוצר לדחוף את אדון אלי כהן לעשות את זה, ולשמחתי בדרך נכנסו אחרים שעצרו את זה.

<שירה ברגמן: זו הצעת חוק פרטית.

דוד ביטן: כרגע היא רשומה אצלי כהצעת חוק פרטית, אני מאוד מצטער, יש כללים.

דוד ביטן: אבל זאת לא הבעיה.

<חיים ביבס: זו הצעת חוק פרטית בעידוד האוצר.

<חיים ביבס: אני אומר לך, אני הייתי שם, מה לעשות?

<חיים ביבס: הם עמדו מאחורי זה.

<חיים ביבס: הם הרגישו פתאום עוד פעם חזקים וזה מה שקרה.

<שירה ברגמן: אני אומרת לך בצורה מדויקת שלא.

<שירה ברגמן: לא.

<שירה ברגמן: התשובה היא שזה לא נכון.

<שירה ברגמן: חד-משמעית לא.

<שירה ברגמן: מדובר בהצעת חוק פרטית.

דוד ביטן: את רוצה לדבר בקצרה?

<שירה ברגמן: זה כל מה שרציתי להגיד – רציתי לציין ולהדגיש שמדובר בהצעת חוק פרטית, לא משרד האוצר ולא רשות המים, חמישה חברי כנסת הגישו אותה.

<קריאה: בתמיכת האוצר.

<קריאה: הם יזמו ואתם תומכים.

דוד ביטן: הישיבה הבאה תהיה עם ראשי ערים, חברי כנסת ונציגי הממשלה, תציגו הכול בהתחלה, לאחר מכן נזמן לישיבה נוספת את תאגידי המים, לאחר מכן את התושבים.

דוד ביטן: תודה רבה לכם, הישיבה נעולה.